18/06/2015 | Administración LocalMunicipal
Mugardos
Aprobación definitiva da modificación puntual das aliñacións da rúa Lagoas do Plan xeral de ordenación municipal do Concello de Mugardos

Pola orde do 21 de maio de 2015, da Conselleira de Medio Ambiente, Territorio e Infraestruturas, outorgouse aprobación definitiva á Modificación Puntual das aliñacións da rúa Lagoas do Plan Xeral de Ordenación Municipal do concello de Mugardos, redactado polo arquitecto D. Gabriel Alejandro Genesis Venditti Boanca, con data de abril de 2014. A orde de aprobación publicouse no Diario Oficial de Galicia núm.106 do 8 de xuño de 2015. De seguido publícase a normativa urbanística correspondente á modificación puntual, en cumprimento do previsto no artigo 92 da Lei 9/2002, do 30 de decembro, de ordenación urbanística e protección do medio rural de Galicia e no artigo 70.2 da Lei 7/1985, do 2 de abril, reguladora das bases do réxime local. Segundo o disposto no artigo 85.9 da Lei 9/2002, de 30 de decembro, de ordenación urbanística e protección do medio rural de Galicia, contra esa orde non cabe recurso en vía administrativa; non obstante, contra ela se poderá interpoñer recurso contencioso-adminitrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 a 46 da Lei 29/1998, de 13 de xullo, reguradora da xurisdicción contencioso-administrativa. Proponse a presente modificación puntual para realizar un reaxuste das aliñacións, nun ámbito do solo urbano consolidado da vila de Mugardos, mellorando o acceso ás escola infantil municipal “As lagoas”. O ámbito descríbese graficamente nos planos de información adxuntos ao presente documento. O promotor da modificación puntual do PXOM de Mugardos é o Excmo. Concello de Mugardos, con domicilio na Avda. de Galicia núm.45 – 15.620 Mugardos. Esta modificación redáctase atendendo os artigos 93 e 94 da Lei 9/2002, de 30 de decembro de Ordenación Urbanística e Protección do Medio Rural de Galicia (LOUG) e da Lei 15/2004, de 29 de decembro de modificación da LOUG. Para a tramitación medioambiental do documento, o Concello de Mugardos debe tramitar, ante o órgano ambiental da dirección Xeral de Desenvolvemento sostible da Consellería de Medio Ambiente e Desenvolvemento Sostible, o correspondente documento de inicio de avaliación ambiental estratéxica, para que este decida sobre o sometemento ao artigo 5b e da Lei 6/2008 do 11 de maio, de Medidas Urxentes en materia de ordenación do territorio e do litoral de Galicia. Segundo o artigo 94 da LOUG, calquera modificación de planeamento deberá fundamentarse en razóns de interese público debidamente xustificado. O PXOM en vigor contén o trazado e características da rede viaria pública, do solo urbano da Vila de Mugardos, co sinalamento de aliñacións e rasantes nos planos de ordenación. A modificación puntual propón o reaxuste das aliñacións do PLAN XERAL DE ORDENACIÓN MUNICIPAL (PXOM) de Mugardos para un ámbito de solo urbano consolidado, nun tramo de rúa onde se localiza a escola infantil municipal, en razón á opitimización do rendemento social dos equipamentos municipais mellorando a ordenación urbanística vixente, o desconxestionamento urbano e os problemas de circulación. O ámbito da modificación redúcese ao tramo inicial da Rúa Lagoas ata a escola infantil municipal, onde o PXOM grafa unhas aliñacións, de 10 metros de ancho, estrangulando as mesmas no cruce coa Rúa Francisco Yáñez, ata chegar aos 8 metros. A carga de tráfico rodado e peonil nas horas punta escolares na Rúa Francisco Yáñez, debido ao funcionamento do CEIP “Unión Mugardesa” e a escola infantil “As Lagoas”, está a xerar problemas de tráfico e de conxestión urbana nunha das arterias de maior circulación dentro da trama urbana da vila. Ao non funcionar dun xeito adecuado o cruce, fórmanse colas de retención das persoas que tentan acceder a rúa Lagoas dende a arteria principal. A inadecuada definición das aliñación do PXOM neste punto conleva a realizar a presente modificación do plan promovida pola administración municipal. No presente documento proponse a modificación das aliñacións en parte da Rúa Lagoas e no cruce desta coa Rúa Francisco Yáñez, sendo necesario definir as mesmas dun xeito mais equitativo para os propietarios afectados. Levántase así un topográfico da realidade existente, partindo dos peches consolidados ao abeiro do PXOM e reaxustando a sección do vial para acadar unha sección en todo o tramo de 10 metros e obter unha maior visibilidade e accesibilidade no tráfico rodado e peonil tanto no cruce coma na rúa.3.1.- O PXOM VIXENTE O dezanove de outubro de 1999, o pleno do concello aproba definitivamente o PXOM do concello de Mugardos o abeiro da Lei 1/1997 do solo de Galiza. O contido íntegro da normativa publícase no Boletín Oficial da Provincia (BOP núm.289) do 18 de decembro do 1999. O 27 de decembro do 2005 apróbase a modificación puntual do PXOM referente as aliñacións na rúa Peteiro, e o 17 de xaneiro do 2008 a modificación puntual referente o sinalamento de aliñacións de dúas parcelas sitas no Cantón de Cora números 2 e 3. O problema coas aliñacións contidas no PXOM; é un problema recorrente e de gran importancia no concello. Ao estrangulamento das aliñacións no cruce haille que sumar a mala calidade gráfica do PXOM no que se reflicte un pequeno escalonamento que reduce as aliñacións no cruce a 8 metros. Coa execución de peches dende o eixo do viario, ao abeiro do PXOM, é necesario replantear a sección do mesmo tratando de manter unha sección homoxénea e garantir e continuidade dos peches e as vivendas próximas á vía, xa consolidados.3.2.- PROPIEDADE CATASTRAL AFECTADA O ámbito da modificación puntual afecta trece parcelas catastrais, sendo necesario redefinir as aliñacións coa sección contida no PXOM de 10 metros en toda a rúa. O Plano coas parcelas catastrais afectadas incorpórase nos planos de información adxuntos ao presente documento. A continuación amósase o plano do catastro onde se amosan as parcelas afectadas pola aliñación do PXOM. As parcelas afectadas partindo dende a 07 e a 25 son: · Na marxe dereita: 25, 42, 24 · Na marxe esquerda: 07, 09, 10, 11, 12, 13, 14, 16, 17, 18 Destas parcelas varias delas contan coas aliñacións do PXOM en vigor executadas, a 25, a 07 a 14 e a 42 3.3.- A REALIDADE EXISTENTE Sen existir edificacións consolidadas ao borde das parcelas as aliñacións na Rúa das Lagoas, grafadas no documento de ordenación do PXOM, afectan de forma desigual aos distintos propietarios, sendo a mais prexudicada a parcela 24 que conforma a esquina da rúa. As aliñacións grafadas no plano de Ordenación do PXOM indican unha variación da sección tramo cercano ao cruce. O estrangulamento existente nas aliñacións do PXOM complica aínda máis o acceso de dende a Rúa Francisco Yáñez, así como unha nula afección sobre a parcela 18, clave para desenvolver un cruce con visibilidade e accesibilidade axeitada. Das trece parcelas catastrais afectadas, catro delas contan coa aliñación xa executada, cedendo no seu día a parte proporcional ao viario público. A continuación amósanse fotografías do entorno, onde se pode apreciar o estrangulamento existente no cruce, complicando a circulación local. A. FOTOGRAFÍAS DO CRUCE Tamén amósase a sección viaria executada en fronte da E. I. M. As Lagoas, sendo necesaria obter unha sección equidistante no resto da rúa, para facilitar o tránsito peonil e rodado, con zona de estacionamento e posibilidade de espera no cruce. B. FOTOGRAFÍAS DAS ALIÑACIÓNS EXECUTADAS Posteriormente a execución dos terreos para a obtención do viario público, onde se poderá desenvolver unha vía con dobre carril e aparcadoiro, será necesario a correcta urbanización da rúa. Por razóns de seguridade xurídica, considérase conveniente realizar o reaxuste das aliñacións mediante unha modificación puntual de planeamento, adaptando a sección proposta no PXOM vixente, que varía dende os 10 metros na fronte do instituto ata os 8 metros no cruce, aumentando esta ata acadar os dez metros en todo o seu tramo, tomando como referencia as aliñacións xa executadas, e aumentando a sección das aliñacións existentes de oito metros. Consecuentemente, a modificación orixina un reaxuste nas superficies destinadas a vía pública e a solo edificable, solo que neste caso a distribución dos beneficios e cargas está equiparado aos propietarios afectados. Cómpre tamén recordar que as parcelas afectadas polo aumento da sección de oito metros a dez, son parcelas xa consolidadas pola edificación. Esta modificación consta así de varios obxectivos: 1.- Mellorar a accesibilidade no cruce redefinindo as aliñacións no mesmo para obter unha mellor visibilidade e incorporación á rúa Francisco Yáñez.2.- Reaxuste de superficies en canto ao uso e a propiedade afectada. O reaxuste conleva un reparto equitativo nas cesións a vía pública tendo en conta a propiedade afectada. Deste xeito delimítanse as novas aliñacións tendo en conta as aliñacións xa consolidadas e o eixo do viario existente.3.- Aumento da sección viaria grafada no plano de ordenación conseguindo dez metros en toda a Rúa Lagoas, mellorando a mobilidade na trama urbana. As superficies afectadas pola nova ordenación son as seguintes: Os números finais son similares, tendo en conta que na actualidade a execución do planeamento nos últimos anos de vixencia do PXOM, conlevou á execución das aliñacións e incremento de superficie de viario público, mediante as novas licencias de edificación concedidas. A presente MODIFICACIÓN PUNTUAL desenvólvese nos documentos que se establecen no art.61 de la Lei 9/2002, a excepción da “Estratexia de Actuación e Estudio Económico”, “Estudio do Medio Rural e Análise do Modelo de Asentamento Poboacional”, “Estudio de Sostenibilidade Ambiental Impacto Territorial e Paisaxístico”, (agora modificado pola nova lei 9/2006 do 28 de Abril sobre a avaliación dos efectos de determinados plans e programas no medio ambiente), “Normativa” e “Catálogo de bens e edificacións obxecto de protección” por exceder do obxectivo e plantexamento da presente. Estes documentos serán: 1.- Memoria Xustificativa de fins e obxectivos 2.- Planos de Información e condicións de ordenación 3.- Planos modificados do PXOM Segundo o artigo 93.4 da LOUGA: 1. A revisión do planeamento e as modificacións de calquera dos elementos dos plans, proxectos, normas e ordenanzas suxeitaranse ás mesmas disposicións enunciadas para a súa tramitación e aprobación, sen prexuízo do disposto no artigo 62 desta lei. As modificacións do planeamento xeral que non impliquen nin a reclasificación de solo nin o incremento da intensidade de uso dunha zona, nin alteren os sistemas xerais previstos no planeamento vixente non precisarán obter o informe previo á aprobación inicial ao que fai referencia o artigo 85.1 desta lei. Deste xeito, enténdese que a presente modificación puntual non precisa obter o informe previo da consellería de ordenación territorial, obras públicas e transportes, previo á aprobación inicial debido a que a modificación en si non contempla a reclasificación do solo nin o incremento de intensidade do ámbito. - PLANOS DE INFORMACIÓN E CONDICIÓNS DE ORDENACIÓN 01. Situación e emprazamento. E 1/2000 02. Plano catastral superposto ás aliñacións. E 1/1000 03. Aliñacións en vigor. Superficies afectadas. E 1/500 04. Aliñacións propostas. Superficies afectadas. E 1/500 - PLANOS MODIFICADOS DO PXOM Plano núm.2.6 de Ordenación e Zonificación da Vila de Mugardos. E 1/1000 Mugardos a 8 de xuño de 2015 O ALCALDE ASDO) XOSÉ FERNÁNDEZ BARCIA